title: A Bizottság (EU) 2018/991 végrehajtási rendelete (2018. július 12.) a tyúktojásfehérje-lizozim-hidrolizátum (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
               13.7.2018

               HU

               Az Európai Unió Hivatalos Lapja

               L 177/9

         A BIZOTTSÁG (EU) 2018/991 VÉGREHAJTÁSI RENDELETE
   (2018. július 12.)
   a tyúktojásfehérje-lizozim-hidrolizátum (EU) 2015/2283 európai parlamenti és tanácsi rendelet szerinti, új élelmiszerként történő forgalomba hozatalának engedélyezéséről és az (EU) 2017/2470 bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
   mivel:

               (1)

               Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

               (2)

               A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

               (3)

               Az (EU) 2015/2283 rendelet 12. cikke értelmében a Bizottság határoz egy új élelmiszer engedélyezéséről és Unión belül történő forgalomba hozataláról, valamint az uniós jegyzék naprakésszé tételéről.

               (4)

               2016. augusztus 31-én a DSM Nutritional Products Ltd. vállalat (Egyesült Királyság) kérelmet nyújtott be az illetékes ír hatósághoz a tyúktojásfehérje-lizozim-hidrolizátumnak az uniós piacon a 258/97/EK európai parlamenti és tanácsi rendelet (3) 1. cikke (2) bekezdésének e) pontja szerinti új élelmiszerként történő forgalomba hozatalára vonatkozóan. A kérelemben a vállalat a tyúktojásfehérje-lizozim-hidrolizátum felhasználásának engedélyezését kérte élelmiszer-kiegészítőkben, illetve más élelmiszer-kategóriákban, köztük legfőképpen az alkoholmentes italokban.

               (5)

               Az (EU) 2015/2283 rendelet 35. cikkének (1) bekezdése úgy rendelkezik, hogy a 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

               (6)

               Noha a tyúktojásfehérje-lizozim-hidrolizátumnak az uniós piacon új élelmiszerként történő forgalomba hozatalára irányuló kérelmet a 258/97/EK rendelet 4. cikkének megfelelően nyújtották be egy tagállamhoz, az az (EU) 2015/2283 rendeletben meghatározott követelményeknek is megfelel.

               (7)

               2017. május 12-én Írország illetékes hatósága közzétette elsődleges értékelési jelentését. Az említett jelentésben arra a következtetésre jutott, hogy a tyúktojásfehérje-lizozim-hidrolizátum megfelel a 258/97/EK rendelet 3. cikkének (1) bekezdésében az új élelmiszerek vonatkozásában megállapított feltételeknek.

               (8)

               A Bizottság az elsődleges értékelési jelentést 2017. május 31-én továbbította a többi tagállamnak. A többi tagállam a 258/97/EK rendelet 6. cikke (4) bekezdésének első albekezdésében megállapított 60 napos határidőn belül indokolt kifogással élt arra vonatkozóan, hogy nem áll rendelkezésre elégséges információ a szándékolt felhasználások, az expozíció értékelése, a toxikológiai adatok, a termékspecifikáció és az előállítási folyamat kapcsán.

               (9)

               A többi tagállam által emelt kifogások fényében – köztük különösen arra tekintettel, hogy az expozíció értékelése nem kielégítő a valamennyi javasolt felhasználásból származó esetleges kombinált bevitel értékelésére nézve – a kérelmező módosította a kérelmet az abban szereplő élelmiszer-kategóriák vonatkozásában, az új élelmiszer felhasználását kizárólag az élelmiszer-kiegészítőkre korlátozva. A kérelmező által az új élelmiszer felhasználásai kapcsán eszközölt változtatások és az általa nyújtott kiegészítő magyarázatok eloszlatták az (EU) 2015/2283 rendelet 7. cikkének való megfelelőség terén felmerült aggályokat mind a tagállamok, mind pedig a Bizottság megelégedésére.

               (10)

               Ezen magyarázatok alapján kellő megalapozottsággal állítható, hogy a tyúktojásfehérje-lizozim-hidrolizátum étrend-kiegészítők összetevőjeként a javasolt felhasználások és felhasználási szintek mellett megfelel az (EU) 2015/2283 rendelet 12. cikkének (1) bekezdésében foglalt kritériumoknak.

               (11)

               A 2002/46/EK európai parlamenti és tanácsi irányelv (4) követelményeket határoz meg az étrend-kiegészítőkre vonatkozóan. A tyúktojásfehérje-lizozim-hidrolizátum felhasználását a fenti irányelv sérelme nélkül indokolt engedélyezni.

               (12)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   (1)   Az e rendelet mellékletében meghatározott tyúktojásfehérje-lizozim-hidrolizátumot fel kell venni az engedélyezett új élelmiszereknek az (EU) 2015/2283 rendelet 8. cikkének értelmében létrehozott uniós jegyzékébe.
   (2)   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.
   (3)   Az e cikkben előírt engedélyezés nem sértheti a 2002/46/EK irányelv előírásait.
   2. cikk
   Az (EU) 2017/2470 végrehajtási rendelet melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 12-én.

            a Bizottság részéről

            az elnök

         Jean-Claude JUNCKER

      (1)  HL L 327., 2015.12.11., 1. o.

      (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

      (3)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

      (4)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).

      MELLÉKLET
      Az (EU) 2017/2470 végrehajtási rendelet melléklete a következőképpen módosul:

                  1.

                  Az 1. táblázat (Engedélyezett új élelmiszerek) az alábbi bejegyzéssel egészül ki a betűrend szerinti helyen:

                              „Engedélyezett új élelmiszer

                              Az új élelmiszer felhasználásának feltételei

                              További különös jelölési követelmények

                              Egyéb követelmények

                                 Tyúktojásfehérje-lizozim-hidrolizátum

                                 Adott élelmiszer-kategória

                                 Maximális mennyiségek

                              Az új élelmiszer megnevezése az azt tartalmazó étrend-kiegészítők jelölésén: „Tyúktojásfehérje-lizozim-hidrolizátum””

                              A felnőtt népességnek szánt, a 2002/46/EK irányelvben (1) meghatározott étrend-kiegészítők

                              1 000  mg/nap

                  2.

                  A 2. táblázat (Specifikációk) az alábbi bejegyzéssel egészül ki a betűrend szerinti helyen:

                              „Engedélyezett új élelmiszer

                              Specifikációk

                                 Tyúktojásfehérje-lizozim-hidrolizátum

                                 Leírás/meghatározás:

                              A tyúktojásfehérje-lizozim-hidrolizátumot enzimatikus folyamat útján tyúktojásfehérje-lizozimból állítják elő Bacillus licheniformis-eredetű szubtilizin felhasználásával.
                              A termék egy fehértől a halványsárgáig terjedő színű por.

                                 Specifikációk:

                              Fehérje (TN (*) × 5,30): 80–90 %
                              Triptofán: 5-7 %
                              Triptofán/LNAA (**)-arány: 0,18-0,25
                              Hidrolízisfok: 19-25 %
                              Nedvesség: < 5 %
                              Hamu: < 10 %
                              Nátrium: < 6 %

                                 Nehézfémek:

                              Arzén: < 1 ppm
                              Ólom: < 1 ppm
                              Kadmium: < 0,5 ppm
                              Higany: < 0,1 ppm

                                 Mikrobiológiai kritériumok:

                              Összes aerob mikroba száma: < 103 CFU/g
                              Összes élesztő- és penészszám: < 102 CFU/g
                              Enterobaktériumok: < 10 CFU/g

                                 Salmonella spp: 25 g-os mintában nincs jelen

                                 Escherichia coli: 10 g-os mintában nincs jelen

                                 Staphylococcus aureus: 10 g-os mintában nincs jelen

                                 Pseudomonas aeruginosa: 10 g-os mintában nincs jelen

                                          (*)

                                          TN: összes nitrogén

                                          (**)

                                          LNAA: nagy neutrális aminosavak”

         (1)  Az Európai Parlament és a Tanács 2002/46/EK irányelve (2002. június 10.) az étrend-kiegészítőkre vonatkozó tagállami jogszabályok közelítéséről (HL L 183., 2002.7.12., 51. o.).


title: A Bizottság (EU) 2018/1003 végrehajtási rendelete (2018. július 16.) az (EU) 2017/1152 végrehajtási rendeletnek a megfeleltetési eljárás egyértelműsítése és egyszerűsítése, valamint az (EU) 2017/1151 rendelet módosításaihoz való hozzáigazítása céljából történő módosításáról (EGT-vonatkozású szöveg.)

text:
               17.7.2018

               HU

               Az Európai Unió Hivatalos Lapja

               L 180/16

         A BIZOTTSÁG (EU) 2018/1003 VÉGREHAJTÁSI RENDELETE
   (2018. július 16.)
   az (EU) 2017/1152 végrehajtási rendeletnek a megfeleltetési eljárás egyértelműsítése és egyszerűsítése, valamint az (EU) 2017/1151 rendelet módosításaihoz való hozzáigazítása céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról szóló, 2011. május 11-i 510/2011/EU európai parlamenti és tanácsi rendeletre (1) és különösen annak 13. cikke (6) bekezdése harmadik albekezdésére,
   mivel:

               (1)

               Az (EU) 2017/1151 bizottsági rendelet (2) és az (EU) 2017/1152 bizottsági végrehajtási rendelet (3) végrehajtása kapcsán szerzett tapasztalatok alapján világossá vált, hogy az utóbbi rendelet egyes elemei módosításra szorulnak.

               (2)

               Az egyedi járművek NEDC szerinti CO2-kibocsátási értékének kiszámításához használt interpolációs egyenes végpontjainak meghatározására szolgáló jelenlegi módszert indokolt kiegészíteni. A legmagasabb, illetve legalacsonyabb CO2-kibocsátási értékkel rendelkező vizsgálati jármű által képviselt, szóban forgó végpontokat úgy indokolt megállapítani, hogy a magas és az alacsony kibocsátású jármű közötti kibocsátáskülönbség legalább 5 g CO2/km legyen.

               (3)

               Elkerülendő, hogy az egyedi járművek CO2-kibocsátási értékeinek meghatározása a minimális különbséget nem teljesítő interpolációs egyenesek alapján történjen, a szóban forgó módosítást indokolt azonnali hatállyal bevezetni.

               (4)

               Abban az esetben, ha az (EU) 2017/1151 rendelet szerinti típusjóváhagyás alkalmazásában kigurulási menetellenállási mátrix szerinti járműcsaládokat alkalmaznak, az ilyen járműcsaládok valamelyikébe tartozó egyedi járművek NEDC szerinti CO2-kibocsátási értékének kiszámítását le kell egyszerűsíteni annak előírása révén, hogy a NEDC szerinti CO2-kibocsátási érték kiszámításához használandó kigurulási menetellenállási együtthatókat az (EU) 2017/1151 rendelet alapján az egyedi járművek tekintetében meghatározott kigurulási menetellenállási együtthatókból kell levezetni.

               (5)

               Az N1 kategóriájú nem teljes járművek esetében a megfeleltetési eszköz bemeneteként alkalmazandó kigurulási menetellenállási együtthatók meghatározása céljából figyelembe kell venni az (EU) 2017/1151 rendelet XII. mellékletének módosításait.

               (6)

               Annak érdekében, hogy a megfeleltetési eszköz megbízható kimeneti adatokkal szolgáljon, helyénvaló előírni, hogy a megfeleltetési eszköz bemeneti adatai között a hengerek száma is szerepeljen.

               (7)

               Indokolt továbbá egyúttal a rendelet szövegében található egyes szerkesztési hibákat is korrigálni.

               (8)

               Az e rendeletben előírt intézkedések összhangban vannak az Éghajlatváltozási Bizottság véleményével,

         ELFOGADTA EZT A RENDELETET:
   1. cikk
   Az (EU) 2017/1152 végrehajtási rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 16-án.

            a Bizottság részéről

            az elnök

         Jean-Claude JUNCKER

      (1)  HL L 145., 2011.5.31., 1. o.

      (2)  A Bizottság (EU) 2017/1151 rendelete (2017. június 1.) a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanácsi rendelet kiegészítéséről, a 2007/46/EK európai parlamenti és tanácsi irányelv, a 692/2008/EK bizottsági rendelet és az 1230/2012/EU bizottsági rendelet módosításáról, valamint a 692/2008/EK bizottsági rendelet hatályon kívül helyezéséről (HL L 175., 2017.7.7., 1. o.).

      (3)  A Bizottság (EU) 2017/1152 végrehajtási rendelete (2017. június 2.) a szabályozási vizsgálati eljárásnak a könnyű haszongépjárművek tekintetében történő változását tükröző megfeleltetési paraméterek meghatározására szolgáló módszertan megállapításáról és a 293/2012/EU végrehajtási rendelet módosításáról (HL L 175., 2017.7.7., 644. o.).

      MELLÉKLET
      Az I. melléklet a következőképpen módosul:

                  1.

                  A 2.3.8.1. pont helyébe a következő szöveg lép:
                  „2.3.8.1.   Az (EU) 2017/1151 rendelet XXI. melléklete 4. almellékletének 1–4. és 6. pontjával összhangban meghatározott, WLTP szerinti kigurulási menetellenállása esetében
                  Az N1 kategóriájú teljes járművek NEDC szerinti kigurulási menetellenállási együtthatóit a H jármű esetében a 2.3.8.1.1. pontban, az L jármű esetében pedig a 2.3.8.1.2. pontban meghatározott képletek szerint, azok a) és b) pontja alapján kell kiszámítani.
                  Eltérő rendelkezés hiányában mind a szimulációk, mind a fizikai járművizsgálatok esetében ezeket a képleteket kell alkalmazni.
                  A típusjóváhagyó hatóságnak vagy adott esetben a műszaki szolgálatnak ellenőriznie kell, hogy az (EU) 2017/1151 rendelet XXI. melléklete 7. almellékletének 3.2.3.2.2.3. pontjában említett szélcsatorna-létesítmény alkalmas-e arra, hogy pontosan meghatározza a Δ(Cd × Af) értékeket. Amennyiben a szélcsatorna-létesítmény nem alkalmas, a járműcsaládhoz tartozó valamennyi járműre a legnagyobb aerodinamikus légellenállást kell alkalmazni.

                              a)

                              A szóban forgó képtelekben említett WLTP szerinti kigurulási menetellenállási együtthatók és vizsgálatitömeg-értékek az (EU) 2017/1151 rendeletnek megfelelően az interpolációs család tekintetében meghatározott H és L járműre kapott értékek.

                              b)

                              Az a) pont ellenére, amennyiben a WLTP szerinti H és/vagy L járműnek az (EU) 2017/1151 rendelet XXI. melléklete 7. almellékletének 5. pontjával összhangban meghatározott ciklus-energiaigénye nem felel meg az NEDC szerinti H és/vagy L jármű legmagasabb, illetve legalacsonyabb ciklus-energiaigényének, akkor az NEDC szerinti kigurulási menetellenállási együtthatókat az alábbiak valamelyikével összhangban kell meghatározni:

                                          i.

                                          az interpolációs családhoz tartozó, legmagasabb, illetve legalacsonyabb NEDC szerinti ciklus-energiaigényű egyedi jármű alapján;

                                          ii.

                                          az interpolációs családba tartozó egyedi járművek kigurulási menetellenállás szempontjából releváns jellemzői, vagyis aerodinamikus légellenállása, gördülési ellenállása és tömege legmagasabb, illetve legalacsonyabb értékének kombinációja alapján.

                                    A gyártó választja meg, hogy az i. és a ii. pontban meghatározott eljárás közül melyiket alkalmazza.

                        A b) pontot kell alkalmazni a 2019. január 1-jétől, illetőleg a gyártó kérésére ennél korábbi időponttól kezdve megadott új kibocsátási típusjóváhagyásokra.”.

                  2.

                  A 2.3.8.1.1. pont a következő első bekezdéssel egészül ki:
                  „Amennyiben a 4.2.1.4.2. ponttal összhangban ezt a számítási eljárást alkalmazzák egy egyedi jármű esetében, akkor az NEDC szerinti egyedi járműének megfelelő WLTP szerinti kigurulási menetellenállást és vizsgálati tömeget kell használni, kizárva a nem kötelező berendezések hatását.”.

                  3.

                  A 2.3.8.1.1. c) pont utolsó bekezdése helyébe a következő szöveg lép:
                  „ahol az F*2w,H tényező a H jármű WLTP-vizsgálatához meghatározott F2 kigurulási menetellenállási együttható, amelyből az összes nem kötelező berendezés hatását kizárták.”

                  4.

                  A 2.3.8.1.2. c) pont utolsó bekezdése helyébe a következő szöveg lép:
                  „ahol az F*2w,L tényező az L jármű WLTP-vizsgálatához meghatározott F2 kigurulási menetellenállási együttható, amelyből az összes nem kötelező berendezés hatását kizárták.”.

                  5.

                  A 2.3.8.2.1. b) pont helyébe az alábbi szöveg lép:
                  „b)   NEDC szerinti kigurulási menetellenállási együtthatók, amennyiben a táblázatba foglalt NEDC-értékeket nem használják
                  A legalább 3 000 kg műszakilag megengedett legnagyobb terhelt tömegű járművek esetében az NEDC szerinti kigurulási menetellenállási együtthatókat a gyártó kérésére meg lehet határozni a 2.3.8.1. pont szerint.”

                  6.

                  A 2.3.8.2.2. pont helyébe az alábbi szöveg lép:
                  „2.3.8.2.2.   N1 kategóriájú nem teljes járművek kigurulási menetellenállásának meghatározása az (EU) 2017/1151 rendelet XII. mellékletének 2.2. pontjával összhangban
                  Amennyiben egy N1 kategóriájú nem teljes jármű kigurulási menetellenállását az (EU) 2017/1151 rendelet XII. mellékletének 2.2. pontjával és XXI. melléklete 4. almellékletének 5.1. pontjával összhangban számították ki, a megfeleltetési eszközzel végzett szimulációkhoz bemeneti adatként használandó, NEDC szerinti kigurulási menetellenállást a következőképpen kell meghatározni:

                        ahol:

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              a reprezentatív járműre vonatkozó, NEDC szerinti kigurulási menetellenállási együtthatók;

                                 T
                                 0

                                    n,R
                                 , T
                                 2

                                    n,R

                              a reprezentatív járműre vonatkozó, a 83. sz. ENSZ EGB-előírás 4a. mellékletének 3. táblázatában meghatározott, NEDC szerinti görgősfékpad-együtthatók;

                                 AW,L/H, BW,L/H, CW,L/H

                              az (EU) 2017/1151 rendelet XXI. melléklete 4. almellékletének 7. és 8. pontjával összhangban a görgős fékpad előkészítéséhez használt jármű görgősfékpad-együtthatói.

                        Fizikai járművizsgálat esetén a vizsgálatot az R járműre vonatkozó, a 83. sz. ENSZ EGB-előírás 4a. mellékletének 3. táblázatában meghatározott, NEDC szerinti görgősfékpad-együtthatókkal kell elvégezni.”

                  7.

                  A szöveg a következő 2.3.8.3. a) ponttal egészül ki:
                  „2.3.8.3. a)   Az (EU) 2017/1151 rendelet alapján megadott kibocsátási típusjóváhagyások kiterjesztése
                  Abban az esetben, ha egy (EU) 2017/1151 rendelet alapján megadott kibocsátási típusjóváhagyást olyan új járműveknek a CO2 interpolációs családba való felvétele miatt terjesztenek ki, amelyek NEDC szerinti CO2-kibocsátási értékei a H járműénél magasabbak, illetve az L járműénél alacsonyabbak, a megfeleltetés céljából az alábbiakat kell alkalmazni:

                              a)

                              ha az interpolációs családhoz tartozó, NEDC szerinti H és L jármű közötti különbség legalább 5 g CO2/km, akkor az adott család esetében meghatározott NEDC interpolációs egyenes kiterjeszthető azzal a feltétellel, hogy a 3. pontban foglaltak szerint az (EU) 2017/1151 rendelet I. mellékletének 3.1.1. pontjában említett WLTP-járművizsgálatból származó bemeneti adatok alapján meghatározott NEDC CO2-kibocsátási értékek nem haladják meg az NEDC interpolációs egyenes alapján meghatározott CO2-kibocsátási értékeket;

                              b)

                              ha az NEDC szerinti H és L jármű közötti különbség 5 g CO2/km-nél kisebb, az interpolációs egyenes nem terjeszthető ki.

                        Az a) esetben a CO2-referenciakibocsátásokat a 3.1.1.2. és 3.2.6. pontban említett kiválasztást mellőzve kell meghatározni.
                  A b) esetben, illetőleg abban az esetben, ha az a) pontban említett CO2-referenciakibocsátások az interpolációs egyenes felett helyezkednek el, az NEDC szerinti H és L járművet e melléklet 2. és 3. pontjával összhangban kell meghatározni.
                  Az a) pontot kell alkalmazni a 2019. január 1-jétől, illetőleg a gyártó kérésére ennél korábbi időponttól kezdve megadott, új járműtípusokra való kiterjesztésekre.”

                  8.

                  A 2.4. pont 1. táblázata a következőképpen módosul:

                              a)

                              a 66. bejegyzésben az első oszlopban lévő szöveg helyébe a következő szöveg lép:
                              „Interpolációs család azonosító száma”

                              b)

                              a táblázat az alábbi 68. bejegyzéssel egészül ki:

                                          „68

                                          Hengerek száma

                                          —

                                          A gyártó nyilatkozata

                                             Hengerszám (legkésőbb 2019. január 1-jétől kezdődően meg kell adni)”.

                  9.

                  A 3.1.1.1. c) pont i. alpontjának helyébe a következő szöveg lép:

                              „i.

                              az interpolációs család azonosító száma”.

                  10.

                  A 3.1.4. pont első bekezdése helyébe a következő szöveg lép:
                  „Az N1 kategóriájú nem teljes járművek esetében a reprezentatív jármű (RMSV jármű) szimulált NEDC szerinti vizsgálatát a megfeleltetési eszköz, valamint a 2.4. pontban említett mátrixban rögzített, a 4.2.1.5. pontban foglaltakkal összhangban a reprezentatív járműre meghatározott ciklus-energiaigényhez legközelebb eső ciklus-energiaigényű H vagy L járműre vonatkozó megfelelő bemeneti adatok felhasználásával kell végrehajtani.”.

                  11.

                  A 3.3.1. pont utolsó bekezdésében foglalt meghatározás helyébe a következő szöveg lép:

                              „CO2,AF,H

                              a 3.2. pont szerint meghatározott, NEDC szerinti CO2-kibocsátási érték és a 3.1.2. pontban említett, megfeleltetési eszközzel szimulált, NEDC szerinti vizsgálati eredmények vagy adott esetben a fizikai mérési eredmény aránya alapján kiszámított, a H járműre vonatkozó kiigazítási tényező.”.

                  12.

                  A 3.3.2. pont utolsó bekezdésében foglalt meghatározás helyébe a következő szöveg lép:

                              „CO2,AF,L

                              a 3.2. pont szerint meghatározott, NEDC szerinti CO2-kibocsátási érték és a 3.1.3. pontban említett, megfeleltetési eszközzel szimulált, NEDC szerinti vizsgálati eredmények vagy adott esetben a fizikai mérési eredmény aránya alapján kiszámított, a L járműre vonatkozó kiigazítási tényező.”.

                  13.

                  A 3.3.3. pont utolsó bekezdésében foglalt meghatározás helyébe a következő szöveg lép:

                              „CO2,AF,R

                              a 3.2. pont szerint meghatározott, NEDC szerinti CO2-kibocsátási érték és a 3.1.3. pontban említett, megfeleltetési eszközzel szimulált, NEDC szerinti vizsgálati eredmények vagy adott esetben a fizikai mérési eredmény aránya alapján kiszámított, az RMSV járműre vonatkozó kiigazítási tényező.”.

                  14.

                  A 4.2.1.4. pont helyébe a következő szöveg lép:
                  „4.2.1.4.   Egy WLTP szerinti interpolációs családba tartozó egyedi jármű kigurulási menetellenállásának kiszámítása
                  4.2.1.4.1.   Az NEDC szerinti H és L jármű kigurulási menetellenállási együtthatóiból levezetett kigurulási menetellenállási együtthatók
                  A H és az L vizsgálati járművekre vonatkozó, a 2.3.8. pontnak megfelelően meghatározott F0,n, F1,n és F2,n kigurulási menetellenállási együttható az F0n,H, F1n,H és F2n,H, illetve az F0n,L, F1n,L és F2n,L.
                  Egy egyedi jármű f0n,ind, f1n,ind és f2n,ind kigurulási menetellenállási együtthatóit a következő képlet szerint kell kiszámítani:

                     Formula 1(a)

                  A 2019. január 1-jétől, illetőleg a gyártó kérésére ennél korábbi időponttól kezdve megadott új kibocsátási típusjóváhagyások esetében a kigurulási menetellenállási együtthatókat az alábbi képlet alapján kell kiszámítani:

                     Formula 1(b)

                  Or, if (TMn,H · RRn,H – TMn,L · RRn,L
                     ) = 0, or, where applicable, (RMn,H · RRn,H – RMn,L · RRn,L
                     ) = 0, Formula 2 shall apply:

                     Formula 2

                     f
                     0

                        n,ind
                      = F
                     0

                        n,H
                      – ΔF0n

                     f
                     1

                        n,ind
                      = F
                     1

                        n,H

                  or, if Δ[Cd × Af]LH,n = 0, Formula 3 shall apply:

                     Formula 3

                     f
                     2

                        n,ind
                      = F
                     2

                        n,H
                      – ΔF2n

                     where:

                                 ΔF
                                 0,n = F
                                 0n,H – F0n,L

                                 ΔF
                                 2,n = F
                                 2n,H – F2n,L

                        4.2.1.4.2.   Egyedi járművek WLTP szerinti kigurulási menetellenállási együtthatóiból levezetett kigurulási menetellenállási együtthatók
                  Az új típusjóváhagyások esetében 2019. január 1-jétől, 2020. január 1-jétől pedig minden újonnan üzembe helyezett jármű esetében, illetőleg a gyártó kérésére ennél korábbi időponttól kezdve az egyedi járművek NEDC szerinti kigurulási menetellenállását az adott jármű WLTP szerinti kigurulási menetellenállási együtthatói alapján kell meghatározni az alábbi esetekben:

                              a)

                              ha a CO2-kibocsátási értéket, a ciklus-energiaigényt vagy a 4.2.1.4.1. ponttal összhangban kiszámított f0, f1 és f2 kigurulási menetellenállási együtthatók valamelyikét az NEDC szerinti H vagy L jármű értékeiből kell extrapolálni;

                              b)

                              ha az NEDC szerinti H és L jármű kigurulási menetellenállási együtthatói különböző kigurulási menetellenállási járműcsaládokból vannak levezetve;

                              c)

                              ha az egyedi jármű az NEDC szerinti H és/vagy L járműétől különböző kigurulási menetellenállási járműcsaládhoz tartozik;

                              d)

                              ha az egyedi jármű valamely kigurulási menetellenállási mátrix szerinti járműcsaládhoz tartozik.

                        Az a)–d) esetben az NEDC szerinti kigurulási menetellenállási együtthatókat a 2.3.8.1.1. pontban meghatározott képletek alapján kell kiszámítani, ahol a H járműre való hivatkozásokat az egyedi járműre való hivatkozásokként kell értelmezni.
                  Az a) esetben a CO2-érték csak akkor extrapolálható, ha az NEDC szerinti H és L jármű közötti különbség legalább 5 g CO2/km. Ilyen esetben az interpolációs egyenes legfeljebb 3 g CO2/km-rel a H jármű CO2-kibocsátása fölé, illetve az L járműé alá extrapolálható. Amennyiben az extrapoláció meghaladja a 3 g CO2/km-t, vagy az NEDC szerinti H és L jármű közötti különbség nem éri el az 5 g CO2/km-t, akkor a gyártónak az adott járműcsaládra vonatkozóan e melléklet 2. és 3. pontjával összhangban új interpolációs egyenest kell meghatároznia.”

                  15.

                  A 4.2.1.6. pontot el kell hagyni.


title: A Bizottság (EU) 2018/1209 végrehajtási rendelete (2018. augusztus 27.) egyes áruk Kombinált Nómenklatúra szerinti besorolásáról

text:
                  30.8.2018

                  HU

                  Az Európai Unió Hivatalos Lapja

                  L 220/7

         A BIZOTTSÁG (EU) 2018/1209 VÉGREHAJTÁSI RENDELETE
         (2018. augusztus 27.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                     (2)

                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                     (3)

                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (3) oszlopában feltüntetett indokok alapján a (2) oszlopban megjelölt KN-kód alá kell besorolni.

                     (4)

                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                     (5)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.

            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. augusztus 27-én.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            MELLÉKLET

                        Árumegnevezés

                        Besorolás
                        (KN-kód)

                        Indokolás

                        (1)

                        (2)

                        (3)

                        A lábszárat nem, csak a lábfejet takaró lábbeli (ún. „tánccipő”), nyitott felsőrésszel.
                        A lábbeli egyetlen, a talpnál és a sarokkéregnél összevarrt textildarabból készült, és textilbéléssel rendelkezik. A talpán két felvarrt bőrdarab található, az egyik az emberi talp felső párnázott részénél, a másik pedig a sarokrésznél.
                        A talp elülső textil része redőzött, ami a lábujjaknál lévő kerek rész kialakítását szolgálja.
                        A talpon a két bőrdarab közötti textil rész a lábbeli belső részére felvarrt rugalmas szalag segítségével redőzött és gumírozott. Ez arra szolgál, hogy tánc során megfeszítse a talpat a lábujjak és a sarok között.
                        A lábbeli kettő, textilanyaggal takart, a bőrdarabok fölé belülről felvarrt porózus habdarabbal rendelkezik, amelyek a bőrdaraboknál valamivel nagyobbak, azonban kisebbek annál a talprésznél, amely a lábbeli használata során érintkezik a talajjal.
                        A lábbeli nyílása egy rugalmas fűzővel húzható össze.
                        A lábbeli lábfejhez rögzítését kettő rugalmas, a bokarészhez rögzített szalag biztosítja.
                        Amikor a lábbeli használatban van (a talajon álló helyzetben viselik), a lábbeli azon része, amely nem takarja a lábfej oldalsó és felső részét és a talajjal érintkezik, kb. 33 %-ban bőrből és kb. 67 %-ban textilanyagokból áll.
                        Lásd a képeket (*1).

                        6405 20 99

                        A besorolást a Kombinált Nómenklatúra értelmezésére vonatkozó 1. és 6. általános szabály, a 64. árucsoporthoz tartozó Megjegyzések 4. pontja, valamint a 6405 , a 6405 20  és a 6405 20 99  KN-kódok szövege határozza meg.
                        Az árucikk a 64. árucsoporthoz tartozó Megjegyzések 1. pontjának b) alpontja értelmében nem kizárt a 64. árucsoportból, mert van részben felvarrt külső talpa. Ezenkívül a redőzött elülső rész kerek formájú, viszonylag kemény talpat hoz létre a lábujjak számára.
                        Mivel a felsőrész anyaga ugyancsak a talp részét képezi, a felsőrész és a talp elhatárolásának azonosítása érdekében a talpnak a lábbeli azon részét kell tekinteni, amely nem takarja a lábfej oldalsó részeit és a felső részét (lásd továbbá a felsőrész meghatározását a Harmonizált Rendszer Magyarázata [HR Magyarázat] 64. árucsoporthoz tartozó Általános rendelkezéseinek (D) pontjában).
                        A külső talp alkotóanyaga a 64. árucsoporthoz tartozó Megjegyzések 4.pontjának értelmében a textilanyag, mert az érintkezik a legnagyobb felületén a talajjal, amikor a cipő használatban van (a talajon álló helyzetben viselik) (lásd továbbá a HR Magyarázat 64. árucsoporthoz tartozó Általános rendelkezéseinek (C) pontját).
                        Az árucikket ezért a 6405 20 99  KN-kód alá kell besorolni más lábbeliként textilanyag-felsőrésszel és külső talppal.

               (*1)  A képek csupán tájékoztató jellegűek.


title: A Bizottság (EU) 2018/1217 végrehajtási rendelete (2018. szeptember 6.) az (EU) 2016/2080 végrehajtási rendeletnek a pályázat útján értékesített sovány tejpor betárolási dátuma tekintetében történő módosításáról

text:
                  7.9.2018

                  HU

                  Az Európai Unió Hivatalos Lapja

                  L 226/1

         A BIZOTTSÁG (EU) 2018/1217 VÉGREHAJTÁSI RENDELETE
         (2018. szeptember 6.)
         az (EU) 2016/2080 végrehajtási rendeletnek a pályázat útján értékesített sovány tejpor betárolási dátuma tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 28. cikkére,
         mivel:

                     (1)

                     Az (EU) 2016/2080 bizottsági végrehajtási rendelet (3) által elindított pályázati eljárás keretében értékesítésre kínált tejpor mennyiségének meghatározása érdekében a rendelet 1. cikke rögzíti azt a dátumot, amely előtt a sovány tejpornak betárolásra kellett kerülnie.

                     (2)

                     A tej és tejtermékek piacának jelenlegi helyzete, vagyis az árak alakulása és az intervenciós készletek nagysága indokolttá teszi a sovány tejpor további mennyiségeinek a betárolási dátum módosítása általi értékesíthetővé tételét.

                     (3)

                     Az (EU) 2016/2080 végrehajtási rendeletet ezért ennek megfelelően módosítani kell.

                     (4)

                     A sovány tejpor késedelem nélküli értékesíthetővé tétele érdekében indokolt, hogy e rendelet az Európai Unió Hivatalos Lapjában való kihirdetését követő napon lépjen hatályba.

                     (5)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2016/2080 végrehajtási rendelet 1. cikkében a „2016. június 1.” dátum helyébe a „2016. július 1.” dátum lép.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 6-án.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 347., 2013.12.20., 671. o.

            (2)  HL L 206., 2016.7.30., 71. o.

            (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Bizottság (EU) 2018/1218 végrehajtási rendelete (2018. szeptember 6.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

text:
                  7.9.2018

                  HU

                  Az Európai Unió Hivatalos Lapja

                  L 226/3

         A BIZOTTSÁG (EU) 2018/1218 VÉGREHAJTÁSI RENDELETE
         (2018. szeptember 6.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:

                     (1)

                     Az 1210/2003/EK rendelet III. melléklete felsorolja azon állami intézményeket, vállalkozásokat és szervezeteket, valamint a korábbi iraki kormány azon természetes és jogi személyeit, intézményeit és szervezeteit, amelyekre az említett rendelet értelmében a 2003. május 22-én Irakon kívül található pénzkészletek és gazdasági erőforrások befagyasztása vonatkozik.

                     (2)

                     2018. augusztus 28-án az Egyesült Nemzetek Biztonsági Tanácsának szankcióbizottsága úgy határozott, hogy egy bejegyzést töröl azon személyek és szervezetek jegyzékéből, amelyek vonatkozásában a pénzkészletek és gazdasági erőforrások befagyasztását alkalmazni kell.

                     (3)

                     Az 1210/2003/EK rendelet III. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az 1210/2003/EK rendelet III. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 6-án.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 169., 2003.7.8., 6. o.

            MELLÉKLET
            Az 1210/2003/EK tanácsi rendelet III. mellékletében a következő bejegyzést el kell hagyni:

                           „201.

                           TAJI INDUSTRIAL COMPLEX. Cím: P.O. Box 526, Bagdad/Alwyiyah Kadhmiyah/Taji, Bagdad, Irak.”


title: A Bizottság (EU) 2018/1302 végrehajtási rendelete (2018. szeptember 27.) az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról

text:
                  28.9.2018

                  HU

                  Az Európai Unió Hivatalos Lapja

                  L 244/79

         A BIZOTTSÁG (EU) 2018/1302 VÉGREHAJTÁSI RENDELETE
         (2018. szeptember 27.)
         az Irakkal fennálló gazdasági és pénzügyi kapcsolatok egyes korlátozásairól szóló 1210/2003/EK tanácsi rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Irakkal fennálló gazdasági és pénzügyi kapcsolatok egyes korlátozásairól és a 2465/96/EK rendelet hatályon kívül helyezéséről szóló, 2003. július 7-i 1210/2003/EK tanácsi rendeletre (1) és különösen annak 11. cikke b) pontjára,
         mivel:

                     (1)

                     Az 1210/2003/EK rendelet III. melléklete felsorolja azon állami intézményeket, vállalkozásokat és szervezeteket, valamint a korábbi iraki kormány azon természetes és jogi személyeit, intézményeit és szervezeteit, amelyekre az említett rendelet értelmében a 2003. május 22-én Irakon kívül található pénzkészletek és gazdasági erőforrások befagyasztása vonatkozik.

                     (2)

                     2018. szeptember 24-én az Egyesült Nemzetek Biztonsági Tanácsának szankcióbizottsága úgy határozott, hogy három bejegyzést töröl azon személyek és szervezetek jegyzékéből, amelyek vonatkozásában a pénzkészletek és gazdasági erőforrások befagyasztását alkalmazni kell.

                     (3)

                     Az 1210/2003/EK rendelet III. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az 1210/2003/EK rendelet III. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 27-én.

                  a Bizottság részéről,

                  az elnök nevében,

                  a Külpolitikai Eszközökért Felelős Szolgálat vezetője

            (1)  HL L 169., 2003.7.8., 6. o.

            MELLÉKLET
            Az 1210/2003/EK rendelet III. mellékletében az alábbi bejegyzéseket el kell hagyni:

                           „61.

                           IRAKI FAIRS ADMINISTRATION. Cím: Bagdad International Fair, Al Mansour, P.O. Box 6188, Bagdad, Irak.”

                           „151.

                           STATE ENTERPRISE FOR SHOPPING CENTRES. Címek: a) P.O. Box 3095, Al Wahda District, Khalid Bin Al Waleed St., Bagdad, Irak; b) P.O. Box 3095, Andalus Square, Bagdad, Irak.”

                           „195.

                           STATE TRADING COMPANY FOR CONSTRUCTION MATERIALS. Címek: a) P.O. Box 602-5720, Bagdad, Irak; b) Al-Karradah Al Sharkiya, P.O. Box 5720, Bagdad, Irak.”


title: A Bizottság (EU) 2018/1300 végrehajtási rendelete (2018. szeptember 27.) a 2535/2001/EK rendeletnek a Norvégiából származó tejtermékekre vonatkozó behozatali engedélyek tekintetében történő módosításáról és az említett rendelettől való eltérésről

text:
                  28.9.2018

                  HU

                  Az Európai Unió Hivatalos Lapja

                  L 244/6

         A BIZOTTSÁG (EU) 2018/1300 VÉGREHAJTÁSI RENDELETE
         (2018. szeptember 27.)
         a 2535/2001/EK rendeletnek a Norvégiából származó tejtermékekre vonatkozó behozatali engedélyek tekintetében történő módosításáról és az említett rendelettől való eltérésről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikkére,
         mivel:

                     (1)

                     Az Európai Unió és a Norvég Királyság között az Európai Gazdasági Térségről szóló megállapodás 19. cikke alapján a mezőgazdasági termékekre alkalmazandó kiegészítő kereskedelmi kedvezményekről szóló, levélváltás formájában létrejött, az (EU) 2018/760 tanácsi határozattal (2) jóváhagyott megállapodás (a továbbiakban: megállapodás) IV. melléklete új vámkontingensek bevezetéséről rendelkezik a tejtermékekre vonatkozóan.

                     (2)

                     A megállapodás az utolsó jóváhagyási okmány letétbe helyezésének napját követő harmadik hónap első napján lép hatályba. A legutóbbi jóváhagyási okmányról Norvégia 2018. július 16-án értesítette a Bizottságot. Az új vámkontingens-mennyiségek tehát 2018. október 1-jétől alkalmazandók.

                     (3)

                     A 2535/2001/EK bizottsági rendelet (3) 14. cikke (1) bekezdésének b) pontja értelmében a június 1-je és 10-e között benyújtott engedélykérelmek a július 1-je és december 31-e közötti időszakon belüli behozatal céljára használhatók fel. A megállapodás által megnyitott új vámkontingensekre vonatkozóan ezért a kérelmek benyújtására és a behozatali engedélyek kiállítására vonatkozóan új időszakot kell megállapítani. Ezenkívül 2018-ban a szóban forgó engedélyek érvényességi idejének a kiállításuk napján kell kezdődniük.

                     (4)

                     A 2535/2001/EK rendelet 2. címe I. fejezetének 2. szakasza előírja, hogy az importengedély-kérelmezőknek a székhelyük szerinti tagállam illetékes hatóságának előzetes jóváhagyásával kell rendelkezniük. Az erre vonatkozó kérelmet minden évben április 1-jéig kell benyújtani. Ad-hoc eljárásról kell rendelkezni, amely lehetővé teszi a jóváhagyással még nem rendelkező kérelmezők számára, hogy a 2018. október 1-jén megnyitandó új behozatali vámkontingensek céljából kérelmezzék a jóváhagyást. Rendelkezni kell a 2535/2001/EK rendelet 8., 9. és 10. cikkétől való megfelelő eltérésekről.

                     (5)

                     A 2535/2001/EK rendeletet ezért ennek megfelelően módosítani kell és attól el kell térni.

                     (6)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            A 2535/2001/EK rendelet módosítása
            A 2535/2001/EK rendelet a következőképpen módosul:

                        a)

                        Az 5. cikk h) pontja helyébe a következő szöveg lép:

                                    „h)

                                    a 2011/818/EU tanácsi határozattal (*1) jóváhagyott, az Európai Unió és a Norvég Királyság között létrejött megállapodás V. mellékletében, valamint az (EU) 2018/760 tanácsi határozattal (*2) jóváhagyott, az Európai Unió és a Norvég Királyság között létrejött megállapodás (a továbbiakban: a Norvégiával kötött megállapodások) IV. mellékletében előírt kontingensek;

                        b)

                        A 19. cikk (1) bekezdésének g) pontja helyébe a következő szöveg lép:

                                    „g)

                                    a Norvégiával kötött megállapodások 9. pontjában említett szabályok;”;

                        c)

                        az I. melléklet I. H. pontja helyébe az e rendelet mellékletében szereplő szöveg lép.

            2. cikk
            A 2535/2001/EK rendelettől való eltérés

               (1)   A 2535/2001/EK rendelet 14. cikke (1) bekezdésének b) pontjától eltérve a szóban forgó rendelet I. mellékletének I. H. pontjában meghatározott, 09.4228 és 09.4229 rendelésszámmal (tételszámmal) jelölt vámkontingensek esetében 2018-ban újabb engedélykiadási időszak kerül megnyitásra a következők figyelembevételével:

                           a)

                           a behozatali engedély iránti kérelmeket 2018. október 1-jétől8-ig kell benyújtani;

                           b)

                           a tagállamoknak 2018. október 15-ig kell értesíteniük a Bizottságot a kérelmezett összmennyiségekről (a nulla értéket is beleértve); ezen összmennyiségeket kilogrammban, rendelésszám szerinti bontásban kell megadni;

                           c)

                           a behozatali engedélyeket 2018. október 23-tól31-ig kell kiállítani.

               (2)   A 2535/2001/EK rendelet 16. cikke (3) bekezdésétől eltérve a szóban forgó cikk (1) bekezdésében említett vámkontingensek tekintetében 2018. októberben kiállított behozatali engedélyek kiállításuk időpontjától 2018. december 31-ig érvényesek.

               (3)   A 2535/2001/EK rendelet 8. cikkétől eltérve a 2018. október 1. és december 31., valamint 2019. január 1. és június 30. közötti időszakban az e cikk (1) bekezdésében említett vámkontingensek keretében történő behozatal tekintetében a 2535/2001/EK rendelet 8., 9. és 10. cikke szerinti jóváhagyással még nem rendelkező behozataliengedély-kérelmezőknek 2018. október 1-jétől8-ig jóváhagyás iránti kérelmet kell benyújtaniuk a székhelyük és a héa-nyilvántartásuk helye szerinti tagállam illetékes hatóságának arra vonatkozó igazolás kíséretében, hogy 2017-ben és 2018-ban is legalább 25 tonnát importáltak az Unióba vagy exportáltak az Unióból a Kombinált Nómenklatúra 4. árucsoportjába tartozó tejtermékekből.

               (4)   A 2535/2001/EK rendelet 9. cikkétől eltérve a tagállamok illetékes hatóságai 2018. október 12-ig tájékoztatják a kérelmezőket az e cikk (3) bekezdésében említett jóváhagyási eljárás eredményéről, valamint – jóváhagyás esetén – a jóváhagyási számukról. E cikk (1) bekezdésének alkalmazásában a jóváhagyás 2019. június 30-ig érvényes és 2018. október 1-jétől tekintendő érvényesnek.

               (5)   A 2535/2001/EK rendelet 10. cikkének (1) bekezdésétől eltérve a tagállamok illetékes hatóságai 2018. október 19-ig tájékoztatják a Bizottságot az e cikk (3) és (4) bekezdése értelmében jóváhagyott importőrök listájáról. Ez az értesítés tartalmazza a jóváhagyott importőrök jóváhagyási számát, nevét, címét, telefonszámát és e-mail-címét. A Bizottság a szóban forgó listákat továbbítja a többi tagállam illetékes hatóságainak.

            3. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2018. október 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. szeptember 27-én.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 671. o.

            (2)  A Tanács (EU) 2018/760 határozata (2018. május 14.) a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodás megkötéséről (HL L 129., 2018.5.25., 1. o.).

            (3)  A Bizottság 2535/2001/EK rendelete (2001. december 14.) a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról (HL L 341., 2001.12.22., 29. o.).

            (*1)  A Tanács 2011/818/EU határozata (2011. november 8.) az Európai Gazdasági Térségről szóló megállapodás 19. cikke alapján a mezőgazdasági termékekre alkalmazandó kiegészítő kereskedelmi preferenciákról szóló, az Európai Unió és a Norvég Királyság között levélváltás formájában létrejött megállapodás megkötéséről (HL L 327., 2011.12.9., 1. o.).

            (*2)  A Tanács (EU) 2018/760 határozata (2018. május 14.) a mezőgazdasági termékekre alkalmazandó kiegészítő kereskedelmi kedvezményekről szóló, az Európai Unió és a Norvég Királyság között levélváltás formájában létrejött megállapodás megkötéséről (HL L 129., 2018.5.25., 1. o.).”;

            MELLÉKLET

               „I. H

                  A NORVÉGIÁVAL KÖTÖTT MEGÁLLAPODÁSOK SZERINTI VÁMKONTINENGENSEK

                  Éves kontingens január 1-jétől december 31-ig (Mennyiség, tonnában kifejezve)

                  Alkalmazandó vám: mentesítés

                              kontingens-rendelésszám

                           09.4228

                           09.4229

                           09.4179

                              Megnevezés
                               (*1)

                           Tejsavó és módosított savó sűrítve is, vagy cukor vagy más édesítőanyag hozzáadásával is

                           Tejsavó és módosított tejsavó, por, granulátum vagy más szilárd alakban, cukor vagy más édesítőanyag hozzáadása nélkül, fehérjetartalma (nitrogéntartalom × 6,38) legfeljebb 15 tömegszázalék és zsírtartalma legfeljebb 1,5 tömegszázalék

                           Sajt és túró

                              Kombinált Nómenklatúra-kód

                           0404 10

                           0404 10 02

                           0406

                           2018. október és december közötti mennyiség

                           313

                           788

                           tárgytalan

                              2019. évi és azt követő éves mennyiség

                           1 250

                           3 150

                           7 200

                           Január és június közötti mennyiség

                           625

                           1 575

                           3 600

                           Július és december közötti mennyiség

                           625

                           1 575

                           3 600

               (*1)  A Kombinált Nómenklatúra értelmezési szabályai ellenére a termékek megnevezésénél használt kifejezések csupán jelzésértékűnek tekintendők, e melléklet alkalmazásában a kedvezményes feltételek alkalmazhatóságát a KN-kódok alkalmazási tartománya határozza meg.”